# **ИНФОРМАЦИЯ**

За Националния конкурс за коледна картичка, под наслов **„Весела Коледа за всички“.** Художествена галерия „Димитър Добрович” - Сливен, фирма „Сименс“, Сливенска Митрополия и вестник „Сливенско дело“, под почетния патронаж на Негово Високопреосвещенство Сливенски Митрополит Йоаникий, имат удоволствието да отправят покана към всички деца да участват в Дванадесетото издание на Националния конкурс за коледна картичка, под наслов **„Весела Коледа за всички“.**

По традиция, всички картички участващи в конкурса ще бъдат предоставени в навечерието на Бъдни вечер и Рождество Христово на социалния патронаж в градовете - Сливен, Котел, Нова Загора, Твърдица и в домовете за стари хора от Сливен и Нова Загора, в болници из цялата страна.**Малки приятели от цялата страна*,***

Хиляди възрастни, самотни и болни хора очакват Вашите поздравления, които ще ги зарадват и стоплят през светлите новогодишни празници. Участвайте и нарисувайте своята най-красива коледна картичка!

**През 2016 година участниците в конкурса*,* ще бъдат селекционирани в шест *възрастови групи:* деца до 7 годишна възраст; ученици от 1 до 2 клас; ученици от 3 до 4 клас, ученици 5-6 клас; ученици 7-8 клас; ученици от 9- 12 клас,** във всяка от които ще бъдат раздадени отличия - награди и грамоти за: първо, второ и трето място и поощрителни награди.

До участие в конкурса ще бъдат допуснати всички желаещи, които предоставят или изпратят творбите си най-късно до ***16 декември 2016*** *г.,* на адрес:гр. Сливен, 8800, зала „Сирак Скитник", бул. „Цар Симеон" № 2

Тел.: 044/622083; 044/625342; 0892 218 198

***Задължително условие*** за участие в конкурса е четливото изписване (на отделен лист, приложен вътре в картичката) на трите имена, възраст, училище, град, държава и телефон за връзка. При желание от страна на участника може да бъде добавена и друга допълнителна информация.

В регламента на конкурса няма ограничения в техниката, използвана при изработването на картичките и броя на изработените картички.

**Списъкът на наградените ще бъде публикуван в сайта на Художествена галерия „Димитър Добрович” - Сливен:** [**www.art-gallerv.sliven.net**](http://www.art-gallerv.sliven.net/) **НА 18**  **ДЕКЕМВРИ 2016 година.**

Церемонията по награждаването на отличените творби ще се проведе в гр. Сливен, зала „Сирак Скитник*”,* бул. „Цар Симеон*“* № 2, 1 етаж, ***на 21 декември 2016 г., от 11.00 ч.*** в присъствието на официални представители на организаторите на конкурса: Художествена галерия „Димитър Добрович” - Сливен, *Сливенска*

*Митрополия,* фирма „Сименс *”* и вестник „Сливенско дело*”.*